સન ૧૯૮૫-૧૯૮૬ માં હું બારમાં ધોરણમાં છાપી હાઈસ્કૂલમાં અભ્યાસ કરતો હતો ત્યારે મારાથી મોટાભાઈ ફૌજમાં ભરતી માટે જતાં હતાં પણ દરેક વખતે તેમને કોઈ ને કોઈ શારિરીક ખામી બતાવીને તેમની ભરતી થતી ન હતી ત્યારે મારા મનમાં વિચાર આવ્યો કે હું પણ એક વખત ભરતીમાં જાઉં અને મને શરીરમાં કઈ ખામી બતાવે છે તે જાણી લઉં એટલા માટે સન ૧૯૮૬ એપ્રિલ મહિનામાં C.R.P.F ની પાલનપુર ભરતી હતી અને તે ભરતીમાં હું મારા ભાઈની સાથે શાળામાં રજા રાખીને ભરતી માટે પાલનપુર ગયો અને મને ભરતીમાં પાસ કરવામાં આવ્યો અને મારા ભાઈની છાતી નું માપ ઓછુ હોવાથી ફરીથી તેમની ભરતી કરવામાં આવી નહીં.